เกรียตา ทืนแบร์ย

เกรียตา ตินติน เอเลอนอรา ทืนแบร์ย (,  เป็นนักกิจกรรมภูมิอากาศชาวสวีเดน มุ่งเน้นที่ความเสี่ยงที่เกิดจากการเปลี่ยนแปลงภูมิอากาศ

ในเดือนสิงหาคม พ.ศ. 2561 เมื่อเธออายุ 15 ปี ทืนแบร์ยใช้เวลาหลังเลิกเรียนถือป้ายเรียกร้องนอกรัฐสภาสวีเดนให้ดำเนินการด้านภูมิอากาศที่รุนแรงขึ้น ไม่ช้านักเรียนคนอื่น ๆ ก็มีส่วนร่วมในการประท้วงคล้าย ๆ กัน พวกเขาช่วยกันจัดการเคลื่อนไหวนัดหยุดเรียนเพื่อภูมิอากาศภายใต้ชื่อ วันศุกร์เพื่ออนาคต หลังจากที่ทืนแบร์ยเข้าร่วมประชุมการเปลี่ยนแปลงภูมิอากาศของสหประชาชาติเมื่อ พ.ศ. 2561 ก็เกิดการนัดหยุดเรียนของนักเรียนทุกสัปดาห์ ณ ที่ใดที่หนึ่งในโลก ใน พ.ศ. 2562 มีการประท้วงหลายเมืองซึ่งมีการประสานงานกันอย่างน้อยสองครั้ง มีนักเรียนเข้าร่วมมากกว่าหนึ่งล้านคน

ทืนแบร์ยเป็นที่รู้จักจากกิริยาการพูดทื่อ ๆ อย่างตรงไปตรงมา ทั้งในที่สาธารณะและกับผู้นำและที่ประชุมทางการเมืองที่ซึ่งเธอเรียกร้องให้มีการดำเนินการทันทีเพื่อรับมือกับสิ่งที่เธออธิบายว่าเป็นวิกฤตการณ์ภูมิอากาศ ทืนแบร์ยโน้มน้าวให้พ่อแม่ของเธอรับเอารูปแบบการใช้ชีวิตหลายอย่างมาใช้เพื่อลดรอยเท้าคาร์บอน ซึ่งรวมถึงการไม่เดินทางทางอากาศและการไม่กินเนื้อสัตว์

ในเดือนพฤษภาคม พ.ศ. 2562 ทืนแบร์ยได้ขึ้นปกนิตยสาร ไทม์ ซึ่งขนามนามเธอว่า "ผู้นำรุ่นต่อไป" และระบุว่า หลายคนมองว่าเธอเป็นแบบอย่างที่ดี ทืนแบร์ยและกลุ่มเคลื่อนไหวการนัดหยุดเรียนยังได้ปรากฏในสารคดี 30 นาทีของนิตยสาร ไวซ์ ในชื่อ เมกเดอะเวิลด์เกรียตาอะเกน สื่อบางสำนักได้อธิบายถึงผลกระทบของเธอที่มีต่อเวทีโลกในฐานะ "ปรากฏการณ์เกรียตา ทืนแบร์ย" เด็กสาวคนนี้ยังเป็นที่รู้จักในฐานะผู้เข้าร่วมใน กองเรือซูมุดระดับโลก อีกด้วย.

อ้างอิง

 บรรณานุกรม 




 แหล่งข้อมูลอื่น 


 Mini-documentary portraying Thunberg by Great Big Story
  (A compilation of Thunberg's speeches, featuring both video and text)
  (A compilation of Thunberg's speeches and interviews, along with IPCC Reports)


หมวดหมู่:บุคคลจากสต็อกโฮล์ม
หมวดหมู่:นักเคลื่อนไหว
หมวดหมู่:นักเคลื่อนไหวเด็ก